זיגי מארלי

דייוויד נסטה "זיגי" מארלי (באנגלית: David Nesta "Ziggy" Marley; נולד ב-17 באוקטובר 1968) הוא מוזיקאי ג'מייקני, בנם של ריטה ובוב מארלי. אביו לימד אותו לנגן על תופים וגיטרה. את הכינוי "זיגי" (ג'וינט קטן) קיבל מאביו, אולי גם בהשראת השיר "זיגי סטארדסט" של דייוויד בואי, שמארלי העריץ. ב-1979 זיגי ואחיו סדלה, סטפן ושרון הקליטו את הקלטת הבכורה שלהם, "ילדים משחקים ברחובות", יחד עם אביהם. הם נודעו בהמשך בשם "מלודי מייקרס" (Melody Makers), והופיעו אף בהלווית אביהם ב-1981. אלבומם הראשון היה "שחקו את המשחק נכון", אשר התאפיין במוזיקת פופ, דבר שעורר לעג מצד המבקרים. הלייבל של הלהקה, EMI, רצה לשווק את זיגי כאמן סולו, לכן המלודי מייקרס עברו לאולפני וירג'ין שם הקליטו את אלבומם Conscious Party ב-1988 שזכה להצלחה, כמו גם את האלבומים (One Bright Day (1989 ו-(Jahmekya (1991. האלבומים (Joy and Blues (1993 ו-(Free Like We Want to Be (1995 הצליחו פחות, כך שבמהלך שנות ה-90 חלה ירידה במכירות של המלודי מייקרס. באותה תקופה זיגי נהיה יותר מעורב פוליטית, כשהתחיל לעבוד עם האו"ם והקים את האולפן "Ghetto Youths Crew". אלבום הסולו הראשון שלו "Dragonfly" יצא ב-15 באפריל 2003. ביולי 2006 הוציא את אלבום הסולו השני שלו, "Love is my religion". ב-2004 דיבב מדוזה ראסטפארית בסרט "תפוס ת'כריש", וגם שיתף פעולה עם שון פול בכיסוי לשיר של אביו "Three Little Birds" שנכלל בפסקול הסרט. השיר היה שיר הנושא של הסרט. זיגי גם שר את שיר הנושא של הסדרה "ארתור". מארלי הופיע מספר פעמים בישראל. ביולי 1988 הופיע עם להקתו המלודי מייקרס ב"פסטיבל קולות מן העולם השלישי" שנערך בגן לאומי אשכול, ביולי 2006 הופיע באמפיפארק רעננה, וביולי 2011 הופיע במועדון הבארבי בתל אביב ובגן סאקר בירושלים. בקיץ 2018 חזר להופיע בישראל לשתי הופעות, האחת ב-31 ביולי בבארבי תל אביב והשנייה ב-1 באוגוסט באמפי שוני. בנוסף לכך, היה מארלי לאמן האחרון שביצע את השיר "What More Can I Give". ב-2004 נישא לאורלי חגאי,, ישראלית; שמנהלת כיום את חברת ההפקות והתקליטים של מארלי, "Tuff Gong Worldwide". להם ארבעה ילדים משותפים. לו גם שלושה ילדים נוספים ממערכות יחסים קודמות. מרבית המשפחה מתגוררת באזור מיאמי. מארלי הוא צמחוני ואף השתתף בקמפיין לקידום צמחונות. מדיה וקבצים בנושא זיגי מארלי בוויקישיתוף אתר האינטרנט הרשמי של זיגי מארלי (באנגלית) אתר האינטרנט הרשמי של זיגי מארלי זיגי מארלי, ברשת החברתית פייסבוק זיגי מארלי, ברשת החברתית אקס (טוויטר) זיגי מארלי, ברשת החברתית אינסטגרם זיגי מארלי, סרטונים בערוץ היוטיוב זיגי מארלי, במסד הנתונים הקולנועיים IMDb (באנגלית) זיגי מארלי, באתר "אידיבי", מאגר הידע העברי לקולנוע ישראלי ועולמי זיגי מארלי, באתר AllMovie (באנגלית) זיגי מארלי, במסד הנתונים הקולנועיים KinoPoisk (ברוסית) זיגי מארלי, באתר אפל מיוזיק (באנגלית) זיגי מארלי, באתר ספוטיפיי זיגי מארלי, באתר AllMusic (באנגלית) זיגי מארלי, באתר MusicBrainz (באנגלית) זיגי מארלי, באתר דיזר זיגי מארלי, באתר Yandex.Music (ברוסית) זיגי מארלי, באתר Discogs (באנגלית) זיגי מארלי, באתר Songkick (באנגלית) זיגי מארלי, באתר Genius זיגי מארלי, באתר בילבורד (באנגלית) זיגי מארלי, באתר טיידל (באנגלית) ביקורות: אור ברנע, לא רק הבן של אבא: המופע של זיגי מארלי, באתר ynet, 20 ביולי 2011 גיא סידיס, אבות ובנים: ביקורת על ההופעה של זיגי מארלי, באתר nrg‏, 20 ביולי 2011 רגאיי בישראל - אבני דרך "זיגי מארלי יגיע להופעה בישראל בקיץ הקרוב - וואלה! תרבות". וואלה! תרבות. נבדק ב-2018-03-20. "הפך לגבר": נכדו של בוב מארלי חגג בר מצווה, באתר www.makorrishon.co.il ניר נתן, לוס אנג'לס, רגאיי עם אורלי: הצד הישראלי של משפחת מארלי, באתר כלכליסט, 9 באפריל 2012 Ziggy Marley, PETA2, July 20, 2011